Dionis Tanasoglu

Dionis TANASOGLU (naskiĝinta la  en Chiriet-Lunga, Gagauzio, mortinta la ) estis moldavia poeto, verkisto kaj turkologo de gagauza etno. Li skribis en sia gepatra lingvo, kunlaboris kun muzikistoj kaj kantistoj. Li publikigis plurajn librojn kaj artikolojn pri gagauziaj kaj turkaj historioj kaj literaturoj, kaj en 1985 publikigis li la verkon Uzun Kervan, la debutan romanon en la gagauza. Fine li estis rektoro en Komrat.

 Vivo 
Estante filo de kamparano li frekventis agrikulturan lernejon antaŭ foriro al Cetatea Albă kie li eniris la pedagogian kolegion kaj ricevis muzikan kaj filologian edukojn. Post ekzameniĝado en 1943 li eklernentis ĉe porsuboficira instituto de la Rumania armeo.

Post la Dua mondmilito li diplomiĝis ĉe la Historipedagogia instituo je Kiŝinevo kaj studis aktoradon je Leningrado. Tiam li ankaŭ diplomiĝis pri turkologio ĉe la universitato de Baku.

Kiam li studentis en Kiŝinevo li komencis verki poezion kaj prozon kaj kolekti gagauzajn folkloraĵojn. Kune kun Nicolai kaj Vasili Arabadji, li metis la fundamentojn por la kreado de alfabeto por la gagauza cirilalfabete.. Kiel rezulto, en 1957, la Supera Soveto de Moldava Soveta Socialisma Respubliko adoptis leĝon pri apliko de cirila skribsistemo. Sekve malfermiĝis lernejoj kaj estiĝis radielsendoj en la gagauza kaj gazetpresado. La ĉefa direkto de lia agado en tiu tempo estis la organizado kaj gvidado de kursoj por la trejnado de lernigantoj por la gagauza. Samtempe kiel redaktoro li laboris pri la folklora-poezia kolekto Bucaktan seslär (1959).

Li skribis la teatraĵojn Bucaktan Yalin kaj Oglala hem Lianka, kiuj ludis gravan rolon en reklamado de la gagauza identeco. Dum kelkaj jaroj li instruis ĉe la Instituto de arto de Moldavio; tiam li ankaŭ iĝis la unua rektoro de la Komrata universitato.

 Honoroj 
La teatro de Ceadîr-Lunga kaj mezlernejo en lia naskiĝurbo portas la nomon de Tanasoglu.

 Notoj 

 Eksteraj ligiloj 
 Biografio kaj foto

 Fonto 

Kategorio:Gagauzaj verkistoj
Kategorio:Universitatestroj
Kategorio:Moldavaj poetoj
Kategorio:Moldavaj dramistoj
Kategorio:Moldavaj verkistoj
Kategorio:Moldaviaj aktoroj
Kategorio:Sovetiaj poetoj
Kategorio:Sovetiaj dramistoj
Kategorio:Sovetiaj verkistoj
Kategorio:Sovetiaj aktoroj
Kategorio:Sovetiaj filologoj